ฮั่งเส็งปิดลบ 102.19 จุด เมินจีดีพีจีนสดใส
ฮั่งเส็งปิดลบ 102.19 จุด เมินจีดีพีจีนสดใส
15 ก.ค. 2558

ดัชนีฮั่งเส็งตลาดหุ้นฮ่องกงปิดตลาดเช้าปรับตัวลดลง โดยดัชนีฮั่งเส็งลดลง 102.19 จุด หรือ 0.41% ปิดภาคเช้าที่ 25,018.72 จุด โดยได้รับปัจจัยถ่วงจากตลาดหุ้นจีนที่ยังคงร่วงลงอย่างต่อเนื่อง แม้จีนรายงานว่าเศรษฐกิจไตรมาส 2 ขยายตัวสูงกว่าการคาดการณ์ก็ตาม
สำนักงานสถิติแห่งชาติจีน (NBS) เปิดเผยในวันนี้ว่า ผลิตภัณฑ์มวลรวมภายในประเทศ (จีดีพี) ในช่วงไตรมาส 2 ของปี 2558 ขยายตัว 7% เมื่อเทียบรายปี ซึ่งเป็นอัตราเดียวกับช่วงไตรมาสแรก
โดยอัตราการขยายตัวดังกล่าวสูงกว่าที่นักวิเคราะห์คาดการณ์ไว้ที่ 6.9% ขณะที่ทางการจีนระบุว่าเป็นผลมาจาก “สัญญาณบวก” ของเศรษฐกิจในช่วงที่ผ่านมา